Vzreditelj, naslov, telefon, e-naslov
POGODBA O PRODAJI PSA
sklenjena med
vzrediteljem _______________________________________________________________
in

kupcem:
___________________________________________________________________________

___________________________________________________________________________
1. Uvodna določila
Vzreditelj vzreja pse pasme _________________ izključno kot hobi, kar pomeni neekonomsko, pod registriranim imenom psarne ______________ ter pod nadzorom Kinološke zveze Slovenije in Slovenskega kluba za pritlikave pasme.
Vzreditelj ima veljavno vzrejno dovoljenje za svojo psico – mamo mladičev. 
V času paritve sta oba starša izpolnjevala vse pogoje, ki so zahtevani s strani Kinološke zveze Slovenije (KZS) in mednarodne kinološke organizacije (FCI). Vzreditelj je skrbno izbral oba starša mladičev. 

S to pogodbo se dogovori prodaja mladiča:
Ime psa: ___________________________________________ Poležen dne: ______________

Spol:___  Rodovniška št. ____________, tetovirna številka _________ tetovirana v levo uho.
2. Medsebojna razmerja
Kupec zagotavlja, da se je dobro seznanil z vsemi specifičnostmi pasme _______________ ter se obvezuje, da bo za psa dobro skrbel, ga socializiral, mu nudil veterinarsko oskrbo ter pasmi primerno negoval. Pes je prodan kot družinski ljubljenček in potrebuje dovolj stika z ljudmi. 

Kupcu je ob sklenitvi pogodbe znano, da lahko ne glede na izpolnjevanje vseh določb vzrejnega pravilnika in preventivnih ukrepov s strani vzreditelja pri psu nastopijo dedne hibe ali bolezni. Vzreditelj ni odgovoren za skrite napake in za nadaljnji razvoj psa. 
Kupec zagotavlja, da psa kupuje izključno zase in ne v imenu tretje osebe. Kupec zagotavlja, da ni trgovec z živalmi. V kolikor se izkaže, da ti trditvi kupca ne držita, je vzreditelj upravičen, da odstopi od pogodbe. Kupec mora v takem primeru psa nemudoma vrniti vzreditelju in ni upravičen do vračila kupnine. 

Kupec si je pred nakupom psa dobro ogledal. Kupec in prodajalec se strinjata, da je pes ob prevzemu v dobrem stanju,  zdrav in da ne izkazuje težjih hib ali znakov bolezni. 

Vzreditelj je psu redno odpravljal notranje zajedalce v skladu z veterinarskimi napotki. Pes je bil cepljen proti kužnim boleznim dne _________________ 
3. Cena

Cena za mladiča znaša _____________________. 

4. Rodovnik

Pes je vpisan v Slovensko rodovno knjigo pri KZS. Vzreditelj ob predaji psa kupcu izroči potrdilo o cepljenju,  rodovnik pa takoj, ko ga KZS izda. 
5. Namestitev in odraščanje psa
· Kupec zagotavlja, da ima vso potrebno znanje o namestitvi mladiča ter da pozna posebnosti odraščanja psa od mladiča do odraslega psa. Kupcu je znano, da mora mladiču in kasneje odraslemu psu zagotoviti primerno oskrbo ter bivanje v ustreznih razmerah.

· Kupec mladiča ne sme fizično obremenjevati, izogibati se mora hoje po stopnicah, dolgih sprehodov in grobe igre s starejšimi in večjimi psi.

· Kupec psa ne sme dati na razpolago za poskuse na živalih.

· Kupec mora psu nuditi potrebno količino kakovostne hrane in vode, gibanja in nege.

· Kupec mora pri šolanju psa uporabljati sodobne metode šolanja ter ne sme uporabljati takšnih, ki bi psu povzročale bolečino ali strah. 

V kolikor gornji pogoji niso izpolnjeni, je vzreditelj upravičen, da brez predhodnega opozorila ali postavitve roka odstopi od pogodbe in zahteva takojšnjo izročitev psa. Vzreditelj je upravičen, da v namen odvzema psa vstopi na posest kupca ter psa odvzame brez pogajanj. V tem primeru kupec ni upravičen do povrnitve kupnine in nima pravice zahtevati vračila psa. 

6. Razno
Če kupec za psa ne more več skrbeti in ga je primoran prodati oziroma podariti, mora o novem lastniku obvestiti vzreditelja. Novi lastnik mora ustrezati zahtevam v tej pogodbi. Kupec psa ne sme prodati trgovcem z živalmi. Če pes ostane brez doma, bo vzreditelj pomagal poiskati zanj nov dom. 

Če se kupec odloči, da bo psa uporabil v vzreji, mora spoštovati predpise Kinološke zveze Slovenije (KZS) in Mednarodne kinološke organizacije (FCI). Paritvene kombinacije mora skrbno načrtovati ter se o njih posvetovati z vzrediteljem.
Vzreditelj se obvezuje, da bo kupcu nudil nasvete v zvezi z nego, vzgojo in oskrbo psa. Vzreditelj želi spremljati razvoj mladičev svoje vzreje, zato ga bo kupec o tem obveščal.
Kupec dovoljuje uporabo osebnih podatkov za kinološke dejavnosti. 
7. Končne določbe
Če je neveljavna ena ali več določb te pogodbe, ostaja pogodba veljavna v vseh drugih točkah. Pogodba je izdelana v dveh enakih izvodih, pri čemer prejme en izvod kupec in en izvod vzreditelj. 
Kraj, datum
Podpis vzreditelja:





Podpis kupca:
